钦定古今图书集成/理学汇编/文学典/第064卷 > 郭延泽〈董元亨〉
## 钦定古今图书集成/理学汇编/文学典/第064卷 > 郭延泽〈董元亨〉

按《宋史郭廷谓传》，“廷谓从子延泽，字德润，南唐试秘
书省正字。乾德中，四迁著作佐郎，转殿中丞，知建州。
淳化二年，太宗闻延泽洎右赞善大夫董元亨皆好
学，博通典籍，诏宰相召问经史大义，皆条对称旨，命
为史馆检讨，历国子《周易》博士、国子博士。咸平中，求
休退，授虞部员外郎致仕。居濠州城南，有小园以自”
娱，其咏牡丹千馀首，聚图籍万馀卷，手自刊校。范杲、
韩丕皆与之游，景德初卒。元亨亦至虞部员外郎，尝
缵《元门碑志》三十卷。